Ալեքսանդր Մակովսկի

**Ալեքսանդր Վլադիմիրովիչ Մակովսկի** (, ), ռուս գեղանկարիչ, գծանկարիչ, Գեղարվեստական շրջիկ ցուցահանդեսների ընկերության անդամ, Գեղարվեստի կայսերական ակադեմիայի պրոֆեսոր և ակադեմիկոս։ Հայտնի գեղանկարիչ Վլադիմիր Մակովսկու որդին է և նկարիչներ Կոնստանտին Մակովսկու ու Նիկոլայ Մակովսկու զարմիկը։

## Կենսագրություն
left|thumb|Ալեքսանդր Մակովսկի
Ալեքսանդր Մակովսկին ծնվել է 1869 թվականի  (ապրիլի 5-ին) Մոսկվայի նահանգում՝ տոհմիկ ազնվականի ընտանիքում։ Ալեքսանդրը հետևել է հորը և դարձել գեղանկարիչ, իսկ նրա կրտսեր եղբայրը՝ Կոնստանտին Մակովսկին, դարձել է ճարտարապետ։ Նկարչական նախնական կրթությունն Ալեքսանդր Մակովսկին ստացել է տանը՝ հոր մոտ։

Ալեքսանդր Մակովսկին 1884 թվականին ընդունվել է Մոսկվայի գեղանկարչության, քանդակագործության և ճարտարապետության ուսումնարան։ Սովորել է Իլարիոն Պրյանիշնիկովի, Վասիլի Պոլենովի ու իր հոր՝ Վլադիմիր Մակովսկու արվեստանոցում։ Ուսումնարանում սովորելու տարիներին նկարչության բնագավառում ունեցած հաջողությունների համար պարգևատրվել է երկու փոքր արծաթե մեդալներով, իսկ 1889 թվականին՝ ուսումնարանն ավարտելու ժամանակ, «Արվեստը գնահատողները» () նկարի համար արժանացել է մեծ արծաթե մեդալի։

Մինչ 1893 թվականը Ալեքսանդր Մակովսկին ապրել և աշխատել է Փարիզում, որտեղ հաճախել է ֆրանսիացի գեղանկարիչ Ֆեռնան Կորմոնի նկարչության մասնավոր դպրոց։ 1893 թվականին Մակովսկին ստացել է դասային նկարչի կոչում։

1894 թվականին Ալեքսանդր Մակովսկին տեղափոխվել է Սանկտ Պետերբուրգ և ընդունվել Գեղարվեստի կայսերական ակադեմիա։ Սովորել է Իլյա Ռեպինի արվեստանոցում։ Ուսումն ավարտել է 1895 թվականին։

1897 թվականից եղել է Գեղարվեստի կայսերական ակադեմիային կից Մանկավարժական դասընթացների գրադարանի ուսումնական ձեռնարկների բաժնի վարիչը, 1898 թվականին նշանակվել է Մանկավարժական դասընթացների ղեկավար և դասավանդող։

Սանկտ Պետերբուրգում բացել է գեղանկարչության մասնավոր ստուդիա, որտեղ Մակովսկու մոտ սովորել են Իվան Պոպովը, Վիտալի Տիխովը, Բորիս Ցվետկովը և այլք։

1893 թվականին Ալեքսանդր Մակովսկին դարձել է Մոսկվայի նկարիչների միության անդամ։ 1899 թվականից մասնակցել է Գեղարվեստական շրջիկ ցուցահանդեսների ընկերության ցուցադրություններին, իսկ 1902 թվականին դարձել է ընկերության անդամ։

1911 թվականին մի քանի դիմանկարների համար Ալեքսանդր Մակովսկին ստանում է ակադեմիկոսի կոչում, իսկ 1913 թվականին դառնում է Գեղարվեստի կայսերական ակադեմիայի Նկարչության, քանդակագործության և ճարտարապետության բարձրագույն ուսումնարանի տնօրեն և պրոֆեսոր։ Հեղինակել է նկարչության ու գեղանկարչության տեխնիկայի վերաբերյալ մի շարք գրքեր ու ուսումնական ձեռնարկներ։

Ալեքսանդր Մակովսկին մահացել է 1924 թվականի հոկտեմբերի 26-ին Լենինգրադում։

## Պատկերասրահ

Makovsky Alexander 001.jpg|«Կայսր Նիկոլայ II-ը Նորին Կայսերական Մեծության լեյբ-գվարդիայի հուսարական գնդի համազգեստով» (, 1907), *կտավ, յուղաներկ* - Ռուսական պետական թանգարան
Alexander Makovsky Pobedonostsev.jpg|Ղեկավար Սրբազնագույն Սինոդի օբեր-դատախազ Կոնստանտին Պոպեդոնոսցևի դիմանկարը, (1899), *կտավ, յուղաներկ* - Ռուսական պետական թանգարան
MakovskiyAV Nadoela1897ODES.jpg|«Ձանձրացրիր» (, 1897), *կտավ, յուղաներկ* - Օդեսայի կերպարվեստի թանգարան
Makovsky Alexander 004.jpg|Բնանկար եկեղեցով, (1900), *կտավ, յուղաներկ* — *մասնավոր հավաքածու*
Makovsky Alexander 007.jpg|«Անտոնիևո-Սիյսկի վանք. Ավետման եկեղեցի» (, 1912), *թուղթ ստվարաթղթի վրա, տեմպերա* — *մասնավոր հավաքածու*
Alexandra Fedorovna of Russia by Alex.Makovskiy (1914, GIM).jpg|Կայսրուհի Ալեքսանդրա Ֆյոդորովնայի դիմանկարը, (1914), *կտավ, յուղաներկ* - Պատմության պետական թանգարան
Efim Volkov by Alexandr Makovsky.jpg|Նկարիչ Եֆիմ Վոլկովի դիմանկարը, (1914), *կտավ, յուղաներկ* Տրետյակովյան պատկերասրահ
Makovsky Alexander 005.jpg|«Զատկի սեղան» (, 1915-1916), *կտավ, յուղաներկ* Տվերի մարզային պատկերասրահ
Makovsky Alexander 009.jpg|«Թեյ խմողները» (, 1916), *կտավ, յուղաներկ* — *մասնավոր հավաքածու*
Makovsky Alexander 003.jpg|«Անցարան Վոլգայի վրա» (, 1918), *կտավ, յուղաներկ* - Գրականության պետական թանգարան
Makovsky Alexander 008.jpg|«Плёс», (1918), *կտավ, յուղաներկ* — *մասնավոր հավաքածու*
Makovski Harvest.jpg|«Բերքահավաք» (1896) - Վարշավայի ազգային թանգարան


## Ծանոթագրություններ

## Մատենագրություն
* *Маковский А. В.* Карманный альбом для учителей начального образования по тетрадям или со стенных таблиц в начальных и средних учебных заведениях. — М., 1901;
* *Маковский А. В.* Начальный курс рисования для начальных школ, средних учебных заведений и домашнего обучения. — М., 1901;
* *Маковский А. В.* Альбом видов 1-й российской Сергиевской школы трезвости, основанной в 1904 году. — СПб., 1909; Нива. 1911. № 2;
* *Маковский А. В.* Доклад преподавателя-руководителя педагогических курсов при Императорской Академии художеств академика А. В. Маковского. — СПб., 1913;
* *Маковский А. В.* Искусство для всех. Школа рисования, живописи, прикладного искусства. — СПб., 1916;
* *Маковский А. В.* Опыт живописи масляными красками. — СПб., 1918;
* *Маковский А. В.* Искусство для всех. Рисование и живопись. — СПб., 1923.

## Գրականություն
* 
* 
* 

## Արտաքին հղումներ
* 
* 
* 
* 
* 
* 

Կատեգորիա:19-րդ դարի ռուս նկարիչներ
Կատեգորիա:20-րդ դարի ռուս նկարիչներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Կատեգորիա:Պերեդվիժնիկներ
Կատեգորիա:Ռուս գծանկարիչներ
Կատեգորիա:Ռուս նկարիչներ
Կատեգորիա:Սանկտ Պետերբուրգի գեղարվեստի ակադեմիայի շրջանավարտներ